
RAPORT DE SPECIALITATE

	Asistenţa socială este un ansamblu de instituţii, programe, măsuri, servicii specializate de protejare a persoanelor, grupurilor, comunităţilor, cu probleme specifice, aflate temporar în dificultate, care din cauza unor motive de natură economică, socio-culturală sau psihologică, nu au posibilitatea de a realiza, prin mijloace şi eforturi proprii, un mod normal, decent de viaţă.
Asistenţa socială are ca obiectiv principal protejarea persoanelor care datorită unor motive de natură economică, fizică, medicală sau socială, nu au posibilitatea să îşi asigure nevoile sociale, să îşi dezvolte propriile capacităţi şi competenţe pentru integrare socială, la care se adaugă categorii sociale, preponderent fiind persoanele vârstnice, familiile cu venituri mici sau fără venituri.
Serviciul social de îngrijire la domiciliu a persoanelor vârstnice este organizat și funcționează în conformitate cu prevederile Legii nr.17/2000 privind asistenţa socială a persoanelor vârstnice, republicată, cu modificările şi completările ulterioare, a Legii nr. 292/2011 a asistenței sociale, cu modificările și completările ulterioare și a Ordinului nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor acordate în comunitate, serviciilor acordate în sistem integrat și cantinelor sociale. 
     Serviciul social de îngrijire la domiciliu a persoanelor vârstnice, cod serviciu social 8810ID-I, este organizat în cadrul Serviciului Protecţia Persoanelor Vârstnice aflat în subordinea Direcţiei de Asistență Socială, CUI 15405118, furnizor de servicii sociale, acreditat conform Certificatului de acreditare seria AF nr.0012698, cu sediul în municipiul Drobeta Turnu Severin, str. Decebal nr.40, bl.A1, judeţul Mehedinţi.
       Conform prevederilor art.2 din H.G. nr.6/2026 privind actualizarea cuantumului alocaţiei de hrană pentru copiii din serviciile de zi publice, pentru copiii şi tinerii pentru care s-a stabilit o măsură de protecţie specială într-un serviciu public de tip rezidenţial, pentru copiii aflaţi în case de tip familial, pentru mamele protejate în centre maternale, precum şi a nivelului minim al alocaţiei zilnice de hrană pentru consumurile colective din instituţiile şi unităţile publice şi private de asistenţă socială destinate persoanelor adulte, persoanelor adulte cu dizabilităţi şi persoanelor vârstnice, precum şi pentru modificarea Hotărârii Guvernului nr. 426/2020 privind aprobarea standardelor de cost pentru serviciile sociale, se modifică și se înlocuiesc cu anexele nr.1-4 la prezenta hotărâre.
          Tipul serviciului şi costul serviciului social de îngrijire la domiciliu a persoanelor vârstnice, în conformitate cu prevederile din Anexa 3 (punctele 4, 5, şi 6), standardele minime de cost/an pentru serviciile sociale destinate persoanelor vârstnice din H.G. nr.6/2026 sunt următoarele: 


STANDARDELE DE COST 
pentru serviciile sociale destinate persoanelor vârstnice


	Categorie serviciu social, cod serviciu        Standard de cost/an/social, conform Nomenclatorului serviciilor  sociale - servicii destinate persoanelor vârstnice încadrate în gradele de dependenţă*
	Standard de beneficiar **
– lei- 

	1. Unităţi de îngrijire la domiciliu - 8810 ID-I - servicii destinate persoanelor  vârstnice încadrate în gradul I de dependenţă;20 de ore pe săptămână, cu un cost de 56, 3lei/oră             
	59.302         

	2. Unităţi de îngrijire la domiciliu - 8810 ID-I - servicii destinate persoanelor         vârstnice încadrate în gradul II de dependenţă; 10 ore pe săptămână, cu un cost de 56,3 lei/oră
	29.934            

	3. Unităţi de îngrijire la domiciliu - 8810 ID-I - servicii destinate persoanelor vârstnice încadrate în gradul III de dependenţă sau fără risc de dependenţă; 6 ore   pe săptămână, cu un cost de 56,3 lei/oră     
	18.187           




*) Potrivit Grilei de evaluare a nevoilor persoanelor vârstnice, aprobată prin Hotărârea Guvernului nr. 886/2000, cu modificările şi completările ulterioare. **)1. Cheltuielile de personal reprezintă maximum 80% din valoarea standardului de cost.  
    2. Standardul include şi cheltuielile de personal pentru asistenţii sociali din cadrul serviciilor publice de asistenţă socială, responsabili de activităţile prevăzute la art. 46 şi 47 din Legea asistenţei sociale nr. 292/2011, cu modificările şi completările ulterioare, în vederea stabilirii dreptului la servicii sociale, ca măsură de asistenţă socială, şi a monitorizării serviciilor sociale, calculate pe baza raportului de 1 asistent social pentru 72 de persoane beneficiare de servicii sociale, în cuantum de 566,58 lei/an.
   Serviciile sociale de îngrijire la domiciliu se asigură fără plata contribuţiei persoanelor vârstnice care, evaluate potrivit grilei naţionale de evaluare a nevoilor persoanelor vârstnice, se încadrează în una dintre următoarele situaţii:
    a) nu au venituri şi nici susţinători legali;
   b) sunt beneficiari ai ajutorului de incluziune acordat în baza Legii nr.196/2016 privind venitul minim de incluziune, cu modificările şi completările ulterioare, sau realizează venituri al căror cuantum se situează sub nivelul indemnizaţiei sociale pentru pensionari prevăzute de O.U.G. nr.6/2009 privind instituirea indemnizaţiei sociale pentru pensionari, aprobată prin Legea nr.196/2009, cu modificările şi completările ulterioare;
   c)susţinătorii legali ai persoanelor vârstnice prevăzute la lit.b) realizează venituri al căror cuantum se situează sub cuantumurile veniturilor prevăzute la lit.b).

